A Curtea de Apel Cluj (Románia) által 2024. június 18-án benyújtott előzetes döntéshozatal iránti kérelem – JD kontra Ministerul Agriculturii şi Dezvoltării Rurale – Agenţia de Plăţi şi Intervenţie pentru Agricultură Centrul Judeţean Bistriţa-Năsăud
(C-434/24. sz. ügy, APIA - Centrul Judeţean Bistriţa-Năsăud)
Az eljárás nyelve: román
A kérdést előterjesztő bíróság
Curtea de Apel Cluj
Az alapeljárás felei
Felperes: JD
Alperes: Ministerul Agriculturii şi Dezvoltării Rurale – Agenţia de Plăţi şi Intervenţie pentru Agricultură Centrul Judeţean Bistriţa-Năsăud
Az előzetes döntéshozatalra előterjesztett kérdések
Az 1306/2013/EU európai parlamenti és tanácsi rendelet1 63. cikke (1) bekezdésének értelmezése alapján az a helyzet, amikor a kedvezményezett nem felel meg a jogosultsági feltételeknek, magában foglalja-e azt a helyzetet is, amikor a jogosultsági feltételek vizsgálatának időpontjában érvényes szerződést a nemzeti jogszabályoknak megfelelően visszamenőleges hatállyal érvénytelenné nyilvánítják, függetlenül attól, hogy az érvénytelenné nyilvánítás mikor történik?
Az előző kérdésre adott igenlő válasz esetén alkalmazható-e az arányosság elve az 1306/2013/EU európai parlamenti és tanácsi rendelet 63. cikkének (1) bekezdése szerinti kifizetés visszavonása tekintetében?
____________
1 A közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendelet (HL 2013 L 347., 549. o.).